**Մաթիլդա «Էմմա» Հիլլ** (անգլ.՝ Matilda «Emma» Hill, ամուսնական անունը՝ Էմմա Մեդոքս Բրաուն, անգլ.՝ Emma Madox Brown, 1829 - 1890), պրեռաֆայելիտ նկարիչ Ֆորդ Մեդոքս Բրաունի բնորդուհին և երկրորդ կինը։

Կենսագրություն
--------------

Էմմա Հիլլը ծնվել է մոտ 1829 թվականին աղքատ որմնադրի ընտանիքում և չի ստացել այդ ժամանակների համար անգամ նվազագույն կրթությունը։ Մոտ 1848 թվականին Էմման դարձել է բնորդուհի, շուտով նաև՝ նկարիչ Ֆորդ Մեդոքս Բրաունի սիրուհին, որն այդ ժամանակ փոքր դուստր ունեցող այրի տղամարդ էր։ Այդ ժամանակ նա հավանաբար օգտագործել է իր մոր օրիորդական ազգանունը, քանի որ Բրաունն իր օրագրերում հիշատակել է Էմմային Սթոուն ազգանվամբ։ Զույգի առաջին երեխան՝ դուստր Քեթրինը, ծնվել է 1850 թվականին արտամուսնական ձևով։ Բրաունն ամենայն հավանականությամբ հետաձգել է ամուսնությունը իր ֆինանսական դժվարությունների, ինչպես նաև իր և Էմմայի սոցիալական անհավասարության պատճառով։ Որպեսզի նկարչին արժանի կին լինի, Էմման 1852 թվականին հաճախել է երիտասարդ կանանց համար դպրոց։ 1853 թվականին զույգը պսակադրվել է Լոնդոնի Սուրբ Դունսթանի եկեղեցում։ Հարսանիքի վկաները եղել են նկարչի՝ Պրեռաֆայելիտների եղբայրության երկու ընկերները՝ Դանթե Գաբրիել Ռոսսետտին և Թոմաս Սեդոնը։

Դատելով օրագրերից, որոնք Բրաունը վարել է ողջ կյանքի ընթացքում, նա և Էմման սիրել են իրար, թեպետ հաճախ են վիճել։ Զույգի երկրորդ երեխան՝ Օլիվեր Մեդոքս Բրաունը, ավելի հայտնի է եղել ընտանեկան Նոլլի (անգլ.՝ Nolly) փաղաքշական անվամբ, ծնվել է 1855 թվականին։ Երիտասարդ տարիքում ընդհանուր վարակումից նրա մահը ծանր ցնցում է եղել ծնողների համար։ Երրորդ զավակը՝ որդի Արթուրը, ծնվել է 1856 թվականին, մահացել է տասը ամսականում։ Այսպիսով, Էմմայի բոլոր երեխաներից ապրել է միայն ավագ դուստր Քեթրինը։

1872 թվականին դստեր հարսանիքին Էմման վարակում է ստացել և մի քանի ամիս ծանր հիվանդացել։ Դա համընկել է Բրաունի ընկերոջ՝ Դանթե Գաբրիել Ռոսսետտիի կյանքի ճգնաժամի և հենց Բրաունի հոդատապի նոպաների հետ։ Կրտսեր որդու մահից հետո Էմմայի մոտ ալկոհոլի հակում է առաջ եկել։

Էմման մահացել է 1890 թվականին «երկար և ծանր» հիվանդությունից հետո։

Նկարներ
-------

**Ուրվանկարներ և դիմանկարներ**

* Հավանաբար Էմմայի ամենավաղ ուրվանկարն է, որն արել է Բրաունը «Լիր արքայի» համար, 1848Հավանաբար Էմմայի ամենավաղ ուրվանկարն է, որն արել է Բրաունը «Լիր արքայի» համար, 1848
* Էմմայի դիմանկարը գլխանոցով, 1852Էմմայի դիմանկարը գլխանոցով, 1852
* Էմմայի մատիտով ուրվանկարը, 1853Էմմայի մատիտով ուրվանկարը, 1853
* Էմմայի պաստելով դիմանկարը հիվանդության ժամանակ, 1872Էմմայի պաստելով դիմանկարը հիվանդության ժամանակ, 1872

**Կենցաղային նկարներ**

* Սիրունիկ գառնուկներ, Էմման դստեր՝ Քեթրինի հետ*Սիրունիկ գառնուկներ*, Էմման դստեր՝ Քեթրինի հետ
* Վերցրե՛ք ձեր որդուն, սըր, 1851—56 (ավարտված չէ)*Վերցրե՛ք ձեր որդուն, սըր*, 1851—56 (ավարտված չէ)
* Հրաժեշտ Անգլիային, 1855*Հրաժեշտ Անգլիային*, 1855

Ծանոթագրություններ
------------------

1. ↑  Portrait - Emma Hill (later Mrs Madox Brown), 1848
2. ↑  Emma Hill (later Mrs Madox Brown), 1852
3. ↑  Portrait of Emma Madox Brown, 1872
4. ↑  *Pretty Baa-Lambs*(անգլ.)*baa-lamb* նշանակում է նաև «ապօրինի երեխա»»

Արտաքին հղումներ
----------------

* Emma Madox Brown — Pre-Raphaelite Sisterhood
* Էմմային պատկերող նկարի հավաքածուն Բիրմինգհեմի թանգարանի կայքում

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 141794607 · VIAF: 142650556 · WorldCat VIAF: 142650556 |

 |